რუსეთის მეცნიერებათა აკადემიის ენათმეცნიერების ინსტიტუტის კავკასიურ ენათა განყოფილება
რუსეთის მეცნიერებათა აკადემიის ენათმეცნიერების ინსტიტუტი (რუს. Институ́т языкозна́ния РАН, (ინსტიტუტის გავრცელებული შემოკლებები ИЯ РАН, ИЯз РАН)) — რუსეთის მეცნიერებათა აკადემიის ისტორიულ-ფილოლოგიური ფაკულტეტის ენისა და ლიტერატურის სტრუქტურული დანამატი. ინსტიტუტი წარმოადგენს ერთ-ერთ წამყვან სამეცნიერო-კვლევით დაწესებულებას რუსეთში, რომელშიც წარმოებს ენათმეცნიერების თეორიული პრობლემების კვლევები, ამასთანავე აქ შეისწავლიან რუსეთის ტერიტორიაზე არსებულ ენებს, დსთ-ს და საზღვარგარეთის, მათ შორის, რომანულ, გერმანულ, კელტურ, ირანულ, თურქულ, მონღოლურ, ფინურ-უნგრულ ენებს, კავკასიურ ენებს, ტროპიკული აფრიკის, აღმოსავლეთ და სამხრეთ-აღმოსავლეთ აზიის ენებს. მნიშვნელოვანი ყურადღება ეთმობა ტიპოლოგიური და შედარებით-ისტორიული ენათმეცნიერების პრობლემებს, მსოფლიოს სხვადასხვა რეგიონებში არსებული სოციოლინგვისტური პრობლემების გამოკვლევას, როგორიცაა ენობრივი სიტუაცია, ენობრივი პოლიტიკა, ენობრივი კონფლიქტები. რუსეთის მეცნიერებათა აკადემიის ენათმეცნიერების ინსტიტუტის კავკასიურ ენათა განყოფილება დაკავებულია კავკასიით, მოცემულ რეგიონში არსებული ენების კვლევით და მათი სოციოლინგვისტური მონიტორინგითა და სახელმწიფო ენობრივ პოლიტიკაში სათანადო რეკომენდაციების შემუშავებით.